Müsbət və mənfi məqsədlər üçün istifadə edilsə də, sevgi bombardmanı sui-istifadə tsiklinin mümkün hissəsi kimi müəyyən edilir.
**Sevgi bombardmanı** (*ing.* Love bombing) — diqqət, qayğı və sevgi nümayişi ilə bir insana təsir etmək cəhdi. Müxtəlif yollarla və müsbət və ya mənfi məqsədlər üçün istifadə edilə bilər. Psixoloqlar sevgi bombardmanını sui-istifadə tsiklinin mümkün bir hissəsi kimi müəyyən ediblər və bununla bağlı xəbərdarlıq ediblər. Düşmən kimi qəbul edilən cəmiyyətə qarşı qrup daxilində birlik hissi yaratmaq üçün psixoloji manipulyasiya kimi də təsvir edilmişdir. 2011-ci ildə klinik psixoloq Oliver Ceyms *"Sevgi bombardmanı: Uşağınızın Emosional Termostatını Sıfırlayın"* (*Love Bombing: Reset Your Child's Emotional Thermostat*) kitabında valideynlərin öz uşaqlarının emosional problemlərini həll etmək üçün bir vasitə kimi sevgi bombarmanı metodunu müdafiə etmişdir.

Tərif və təhlil
---------------

"Sevgi bombarmanı" (*ing.* Love bombing) ifadəsi 1970-ci illərdə Birləşmiş Ştatların Birlik Kilsəsinin üzvləri tərəfindən icad edilmişdir və *Family International* üzvləri tərəfindən də istifadə edilmişdir. Psixologiya professoru Marqaret Sinqer konsepsiya haqqında 1996-cı ildə nəşr olunan *"Cults in Our Midst"* kitabında məlumat vermişdir

Toksik münasibətlər
-------------------

Müasir sosial media sevgi bombarmanının təsirini gücləndirə bilər, çünki o, təcavüzkarın öz qurbanı ilə demək olar ki, daimi əlaqə və ünsiyyətini təmin edir. Münasibətlərin başlanğıcındakı sevgi bombarmanının əlamətlərindən biri qısa müddət ərzində sıx diqqət və çox sürətli bağlılıq üçün təzyiqdir.

Psixiatr Dale Archer sevgi bombarmanının mərhələlərini IDD akronimi ilə müəyyən edir: "Güclü İdeallaşdırma, Devalvasiya, Diskart (Təkrar)" və bu davranış modelinin SLL kimi müəyyən edilməsi prosesi: "Stop, Look, and Listen" ("Dayan, Bax və Dinlə").

Sevgi bombarmanının başqa bir əlaməti yırtıcıya qarşı sevgi, hədiyyələr və gələcəklə bağlı vədlərlə intensiv şəkildə yağdırılır ki, qurban bütün bunların "ilk baxışdan sevgi" əlaməti olduğunu hiss etsin və ya buna inansın. Bu cür məhəbbət və təsdiq əlamətləri hiss olunan ehtiyacları ödəyə bildiyindən və zahirən zərərli görünmədiyindən, belə yeni bir əlaqənin həyəcanı çox vaxt həyəcan üçün səbəb kimi görünmür. Bununla belə, ilkin həyəcandan sonra, qurban yeni tərəfdaşından kənar hər hansı bir şeyə maraq və ya qayğı göstərdikdə, manipulyator qəzəb, passiv-aqressiv davranış göstərə bilər və ya qurbanları eqoizmdə günahlandıra bilər. Qurban tələbləri yerinə yetirməzsə, devalvasiya mərhələsi başlayır: sui-istifadəçi şəxs bütün sevgi və ya müsbət gücləndiriciləri geri götürür və əvəzində qurbanı uyğun hesab etdiyi hər şeylə cəzalandırır - qışqırmaq, təhqir etmək, ağıl oyunları, səssiz rəftar və ya hətta fiziki zorakılıq.

İstinadlar
----------

1. 1 2  *Richardson, James T.* Regulating Religion: Case Studies from Around the Globe. New York City: Springer. 2004. səh. 479. ISBN 0-306-47887-0. 2023-07-26 tarixində arxivləşdirilib. İstifadə tarixi: 2023-12-19.
2. ↑  *Tourish, Dennis; Wohlforth, Tim.* On the Edge: Political Cults Right and Left. Armonk, New York: M.E. Sharpe. 2000. səh. 19. ISBN 978-0765606396.
3. ↑  *James, Oliver.* "All you need is love bombing". September 21, 2012. June 19, 2023 tarixində arxivləşdirilib. İstifadə tarixi: December 19, 2023.
4. ↑  "1999 Testimony of Ronald N. Loomis to the Maryland Cult Task Force". 2004-08-18 tarixində orijinalından arxivləşdirilib.
5. ↑  "Eyewitness: Why people join cults". BBC News. March 24, 2000. January 1, 2008 tarixində arxivləşdirilib. İstifadə tarixi: January 5, 2010.
6. ↑  *Davis, Deborah; Davis, Bill.* The Children of God - The Inside Story By The Daughter Of The Founder, Moses David Berg. Grand Rapids, Michigan: Zondervan. 1984. ISBN 978-0310278405. 2015-04-15 tarixində arxivləşdirilib. İstifadə tarixi: 2023-12-19 – exfamily.org vasitəsilə.
7. 1 2 3  Business Insider.